Kansallisarkisto/Diplomatarium-Fennicum huggingface dataset:
Date: 1367
Issuing place: Örehamn
Country: Ruotsi
Language: latina
Document type: Kuninkaalliset, Kirjeet

Albertus, Dei gracia Sweorum Gothorumque rex, honorabilibus viris Tyderico Wereggis, Nicolao Kætilson et Ernesto de Dotzom in Domino dileccionem et fauorem. Conquesti sunt coram nobis, in presencia dominj patris nostri carissimj et consiliariorum nostrorum, presencium exhibitores, nuncij ex parte tocius commvnitatis in Satagundia ad nos missi, quod fortalicium seu castrum infra ipsorum terminos instauratis (ͻ: -tum) ipsis dampnum non modicum generat et grauamen, propter quod, vt asserunt, ipsius terre Satagundie inhabitatores non valent onera iuri nostro regio debita vlterius more solito ferre seu supportare, nisi ad hoc remedium adhibeatis maturius opportunum. Vnde vos et vestrum quemlibet seriose et affectanter requirimus et rogamus, quatenus huiusmodi fortalicium de loco, in quo nunc instauratum est, quantocius remouentes et funditus annulantes ipsum alibi in bonis nostris regalibus seu corone, vbi discrecionibus vestris magis vtilius visum fuerit, jta quod reipublice non inferat molestias, preiudicia seu dampna, de nouo restauretis; jn quo fortalicio seu castro octo armigeros uel citra pro ipsius et terre defencione sustentare nostro nomine poteritis et tenore. Datis apud portum Vøra, anno Dominj mccclxvii, feria secunda proxima post festum beatorum septem fratrum, sub secreto nostro.
Date: 1367
Issuing place: Bastö
Country: Suomi
Language: ruotsi
Document type: Yksityiset, Asiakirjat

Jak Jønis Kalenske kænnis thet met thæsso opno breffue, ath iak haffuer pantsat mynom kære syslinge Finuidhe Kætilson ena halffua øø, som heter Kyttamma, swa ath ther skal wara enkte affnaam vm, hwatzke j husum aller j jordh, for ix pund rogh eller xv mark peninga, som jak honum rætthelika skyldoger ær, swa met forordhum, ath iak skal haffwa ather løsth the sama jordh jnnan annan sancta Martins dagh, ællas ok skal hon wara forpantha; ok skal han giffua mik v mark peninga til. Thetta war giorth met viij fastum, som ær Magnus Skrædhare, Johannes Sigwrdason, Thore Garper, Banne aff Wargætto; aff Finudh wegna: Torkil Niclisson, Niclis Guttason, Algulther(!) Sluker, Ola Holmstensson; nyænde forskiælaman, Bero Gregorisson. Datum in curia Helgonis de Bastø, bone memorie, anno Dominj mccclxvii, die sancti Francissi(!) confessoris, sub sigillis virorum discretorum dominj Thome, curati in Fynnastrøm, Torkilli Niclisson, Niclis Gutasson, proprio non presente.
Date: 1367
Issuing place: Tallinn
Country: Viro
Language: latina
Document type: Kaupungit, Kirjeet

Amicabili et sincera salutacione in Domino premissa. Vobis honorabilibus viris omnibus et singulis Nylandiam inhabitantibus significamus per presentes, Hinricum Papen, ciuem nostrum, presencium ostensorem, in nostra presencia nobis declarasse qualiter in autumpno proxime preterito bona sua in terra vestra socijs suis aliquibus commissa dimisit, et modo nouiter sibi est declaratum, prout asserit, quod eadem bona per aliquos viros terram vestram inhabitantes alienata sunt atque sibi violenter ablata; quare amiciciam vestram et honestatem presentibus deprecamur instanter, quatenus nostre peticionis intuitu eosdem, qui de antedictis bonis se intromiserunt, taliter habere velitis et informare, vt antedicta bona exhibitori presencium, ciui nostro predicto, restituere curent atque reddere expedite; nam multum miramur, quod ipsi de bonis talibus, nostro ciui attinentibus, se intermiserunt, exquo vna vobiscum hactenus in bona amicicia et sincero fauore fuimus et, velud speramus, ad huc in presenti vobiscum sumus, pro quo vobis non sufficimus plene regraciare, quia nos vestros homines, quandocunque ad nos venerint, promouerimus et sic vobis et vestris, cum ad nostram ciuitatem venire contigerint, amicabiles et fauorabiles esse velimus, pocius quam ipsis bona sua iniuste auferre volentes. Jn hijs premissis vos taliter exhibeatis sicuti in simili aut maiori per nos fieri volueritis viceuersa. Vale in Christo nobisque tamquam vestris amicis iugiter precepturi. Scriptum ipso die beati Johannis apostoli et ewangeliste ante portam Latinam, nostro sub secreto. Consules Reualienses dirigunt.
Date: 1368
Issuing place: Tallinn
Country: Viro
Language: latina
Document type: Kaupungit, Tili- ja pöytäkirjamerkinnät

[Anno 1368, feria secunda ante festum pentecostes] resignaverunt coram nobis (= consulibus Revaliæ) dominus Hinricus Kruel et dominus Johannes Dunevar et dominus Hinricus Wulf, provisores puerorum domini Renekini Kruel, aream eorum, sita juxta ecclesiam sancti Ollai, Eleyro de Abo.
Date: 1368
Issuing place: Åbo
Country: Suomi
Language: latina
Document type: Yksityiset, Asiakirjat

Omnibus presens scriptum cernentibus Steno Benedicti, miles, et Suno Haconsson, aduocatus Wiburgensis, salutem in Domino sempiternam. Nouerint vniuersi, quod nos dominum Esbernum Petri, latorem presencium, ad prebendam in ecclesia cathedrali in Abo partim in [ef]ficaciam et per amplius infectuendam, pro anima dominj Nicolay Thwresson, militis bone memorie, tamquam in ipsam ius patronatus habentes, omnia et singula eidem prebende attinencia pro vsibus suis libere regnaturum tenore presencium presentamus. Jdcirco dominum episcopum Aboensem totumque capitulum ibidem instancius deprecamur, quatenus predictum dominum Esbernum, amore Dei preciumque nostrarum intuitu, fauorabiliter et honorifice colligant, humaniter pertractantes. Jn cuius rei testimonium sigilla nostra presentibus sunt appensa. Scriptum in Abo anno Dominj mºcccºlxviii, in vigilia beati Johannis baptiste.
Date: 1368
Issuing place: Åkarp
Country: Ruotsi
Language: latina
Document type: Kuninkaalliset, Asiakirjat

Omnibus presens scriptum cernentibus Albertus, Dei gracia Svecorum Gotorumque rex ac dominus terre Scanie, salutem in Domino sempiternam. Tenore presencium constare volumus vniuersis, quod nos reuerendum patrem dominum Conradum, episcopum Oziliensem, ecclesiam suam, canonicos et vasallos ac ceteros sibi subiectos in nostram regiam proteccionem recipimus per presentes, a quibuscunque iniuriis et molestiis specialiter defendendos, iniungentes seriose sub obtentu gracie nostre omnibus et singulis capitaneis, aduocatis ac prefectis regni nostri seu erorum loca tenentibus, presertim in Abo et Wiborg capitaneis, ne in castris, suburbiis aut aliis locis regni nostri aliquos emulos seu profugos eiusdem domini episcopi aut suorum aut de ipsis conquerentes, cuiuscunque eciam condicionis extiterint, contra eundem dominum episcopum uel suos foueant uel defendant, publice uel occulte, directe uel indirecte, sed eos absque omni dolo et fraude de regno nostro remoueant et expellant cum effectu. Et hoc idem dictus dominus episcopus certius profugos et emulos regni nostri ad suam diocesim fugientes, facere tenebitur uiceuersa. Volumus eciam, ut homines ipsius domini episcopi Oziliensis, ad quecunque loca regni nostri preuenerint, ibi poterunt emere et uendere mercaturas, equis duntaxat exceptis, et eas adducere et deducere libere et quiete sicut homines regni nostri, prout antiquitus est consuetum absque impedimento aliquali nostrorum aduocatorum prefatorum. In quorum euidenciam secretum nostrum presentibus duximus apponendum. Datum in castris nostris apud ecclesiam Aggatorp in Scania anno Domini millesimo trecentesimo sexagesimo octauo, penultima die mensis Julii.
Date: 1368
Issuing place: Kjulo
Country: Suomi
Language: latina
Document type: Piispat, Asiakirjat

Vniuersis presentes litteras inspecturis Johannes, diuina miseracione episcopus Aboensis, salutem in Domino sempiternam. Recognoscimus per presentes nos exhibitori presencium Benedicto Guduastason de prediis nostris ad aquilonarem partem curie nostre in Kumo viciniorem coloniam, per predictum Benedictum de noualibus partim jam excultam et imposterum per amplius excolendam, suis certis limitibus distinctam, videlicet a superiori parte limites curie supradicte, ab inferiori vero riuulum quendam dictum Kiruisoya, ad dies nostras, nisi aliquid tale enuenerit, propter quod merito debeat se moueri, taliter dimisisse, quod exnunc singulis annis in festo sancti Bartholomei ad vltimum quatuor talenta butiri nobis exsoluere ac ad requisicionem prouisoris curie nostre Kiula, qui nunc est uel pro tempore fuerit, laboricia et obsequia debita, prout alii coloni nostri in Kumo facere consueuerunt, exhibere teneatur. Datum sub sigillo nostro apud manerium nostrum Kiula anno Domini m°ccc°lx° octauo, jn crastino apostolorum Simonis et Jude.
Date: 1368
Issuing place: Finström
Country: Suomi
Language: latina
Document type: Yksityiset, Asiakirjat

Omnibus presens scriptum cernentibus Petrus Aruasal et frater eius salutem in Domino sempiternam. Tenore presencium recognoscimus, nos discretis viris Johanni Kiætilson et fratri eius Finuidho quandam insulam dimidiam, dictam Kyttamma, quam pater eorum nobis pro patre nostro, bone memorie, emendauit, pro xx marcis denariorum vendidisse et appropriasse, cum octo firmariis, dictis fastum, videlicet ex parte mea: domino Thoma, curato in Finnastrøm, Luca Jacobison, Nicolao Hamundason et Haraldho; ex parte eorum: Magno Helgasson, Nicolao Skrædare, Petro Olafson et Olauo Vlponis Arna(?),** proloqutore Gudhleuo Haltuatason. Jn cuius recognicionis euidenciam sigilla discretorum virorum dominj Thome, curati jn Finnastrøm, et Torkilli Helgasson petimus coapponj, quia sigilla propria non habuimus. Scriptum apud ecclesiam Finnastrøm anno Dominj mccclxviii, die omnium sanctorum.
Date: 1368
Language: latina
Document type: Yksityiset, Asiakirjat

Nouerint vniuersi per presentes, quod ego Johannes Westphal,¹* canonicus et yconomus ecclesie Aboensis, dederam et assignaueram quedam bona per me acquisita, parrochie Renthæmækj juxta Pathes² aa in tribus locis sita, cum omnibus earum attinencijs, cuidam matrone, Elene nomine, racione sui longi et fidelis seruicii michi impensi et imposterum impendendi, jta tamen, quod bona predicta post obitum ipsius ecclesie kathedrali iure cedant perpetuo possidenda. Jn cuius rei testimonium sigillum meum vna cum sigillis dominorum Dethmari, fratris mei,³ concanonici, et Rotcheri⁴ sacerdotis presentibus sunt appensa. Datum anno Dominj mccclxviij, die beati Martini episcopj et confessoris.
Date: 1368
Language: latina

Henricus, cardinalis Aboensis, redeundo de Rhomana curia moritur, in summo choro ad sinistrum latus iuxta sanctum Hemingum sepelitur anno m ccc lxviii:o.
Date: 1369
Issuing place: Stockholm
Country: Ruotsi
Language: latina
Document type: Kuninkaalliset, Asiakirjat

Omnibus presens scriptum cernentibus Albertus, Dei gracia Sueorum Gotorumque rex ac dominus terre Scanie, salutem in Domino sempiternam. Tenore presencium protestamur, quod nos ad instanciam venerabilis in Christo patris dominj Johannis, Dei gracia episcopi Aboensis, ex consilio et consensu consiliariorum nostrorum, omnes et singulas libertates, gracias et priuilegia, per nos uel progenitores nostros episcopo Aboensi et ecclesie sue super bonis et familiaribus suis seu officialibus jn rure constitutis alias indultas uel concessas seu indulta uel concessa, quoad omnes et singulos eorum articulos ratificamus ac eciam tenore presencium confirmamus, volentes predictos episcopum et ecclesiam eisdem libere perfrui et gaudere. Prohibemus jgitur omnibus aduocatis nostris¹ et officialibus ac aliis quibuscunque, ne quis predictos episcopum et eccleciam contra hanc nostram confirmacionem et graciam quomodolibet impediat uel molestat,² prout indignacionem nostram regiam duxerit euitandam. Datum Stocholmis anno Dominj mccc sexagesimo nono,³ quarta die Junij, nostro sub secreto.
Date: 1369
Issuing place: Ingå
Country: Suomi
Language: ruotsi
Document type: Paikallishallinto, Asiakirjat

Jak Arwider Gödzstafson, lagman i Österlandom, kennes mik hafua tildömpt hederlikom manne Wlpharde Tidemanzson wt aff Sona Haquonssons ærwingiom the attætigi marker swenskæ pæningæ, ther han gaff Sona Haquonsson fore eet godz ii Rösunde, hwilcket godz Iönisse Panzaræ war epter landzlagum ater tildömpt, thy at thet godzet hafde Sone honom orætlikæ aftaket swasom thet scal finnæs i mino vpno dombrewe, som then förnempde Iöniss Panzære aff mik hafuer. Thæssæ forsagdæ attætigi marker sculu Sona ærwingiæ wtgifua innæn thre wiku epter thet the brewet hört hafua, wider theræ sex marker fore min dom. Datum in Jngaa anno Domini millesimo ccc°lxix°, sabato proximo post septem fratrum, meo sub sigillo in maiorem euidenciam premissorum.
Date: 1369
Language: latina
Document type: Piispat, Kirjeet

Johannes, Dei gracia episcopus Aboensis, omnibus et singulis Satagundiam inhabitantibus salutem in Domino sempiternam. Cum venerabilis in Christo pater dominus Birgerus, diuina miseracione archiepiscopus Vpsalensis, visitacionis officium perageret apud ecclesiam Aboensem, quidam de commvnitate proposuerunt, quod ipsa commvnitas grauata esset in expensis decimarum collectoribus faciendis, vnde, ne aliqua dissensionis materia de talibus expensis et aliis obuencionibus in posterum faciendis de cetero oriretur, predictus venerabilis pater in placito generali duxit sic per suas patentes litteras faciendum: Vniuersis presentes litteras inspecturis Birgerus, diuina miseracione archiepiscopus Vpsalensis, salutem (etc. Se n. 208). Quare volumus et mandamus vobis auctoritate ordinaria districcius jniungentes, quatenus huiusmodi consuetudines et statuta, ab antiquo et nunc per venerabilem in Christo patrem ac dominum, dominum Birgerum predictum, archiepiscopum Vpsalensem, approbatas et approbata, obseruare velitis illesas et illesa, si censuram ecclesiasticam volueritis euitare, per nos vobis auctoritate ordinaria infligendam vna cum penis, quas idem dominus Birgerus, Dei gracia archiepiscopus Vpsalensis, non seruantibus approbacionem consuetudinis predicte per ipsum merito duxit imponendas. Actum et datum die beati Clementis, nostro sub secreto, anno Dominj millesimo trecentesimo sexagesimo nono.
Date: 1370
Issuing place: Äyräpää
Country: Suomi
Language: latina
Document type: Yksityiset, Asiakirjat

Vniuersis presentes litteras inspecturis Henricus Winandi, canonicus Aboensis, salutem jn Domino sempiternam. Nouerint vniuersi, quod ego villam quandam dictam Tawestarma,³ parrochia Kymitto,⁴ coloniam vnam jn villa Wadhlema, prope litus⁵ et jn parrochia Virilax⁶ sitam, ac [bona?] Eskilli⁷ Liungasson, parrochia Pargasa sita, per me de⁸ bonis a Deo michi concessis per jndustriam propriam uel de patrimonio crvcifixi seu alias qualitercunque per⁹ me seu per honorabilem virum dominum Vinandum, fratrem meum, canonicum Aboensem, acquisita, libere et sponte confero et assigno ecclesie Aboensi perpetuis temporibus possidenda, transferens omne ius, dominium et proprietatem, per litteras, jnstrvmenta, scotaciones seu aliter qualitercunque in me pertinencia, jn ipsam ecclesiam Aboensem, omni juri, dominio et proprietati jn ipsis bonis renuncians ac alias donaciones et ordinaciones de ipsis bonis prius factas, tanquam minus licitas, denuncio fore jrritas, jnutiles et inanes; dans venerabili jn Christo patri ac domino meo, reuerendo domino Johanni, Dej¹⁰ [gracia] episcopo Aboensi, qui nunc est, et eius successoribus ac capitulo Aboensi auctoritatem plenariam predicta predia vendendj, permutandj, alienandj seu aliter de predictis prediis disponendj pro ipsius uel ipsorum libito voluntatis. Jn quorum euidenciam firmiorem sigilla venerabilis patris dominj Johannis, Dei gracia episcopi supradicti, et capituli Aboensis, dominorum Johannis prepositi, Petri et Johannis, concanonicorum meorum, jn quorum presencia hec acta sunt, me ipsa (ͻ: -so) jnstanter et humiliter postulante, vna cum sigillo meo presentibus sunt appensa. Actum et datum apud ecclesiam Ægræpæ anno Dominj mºcccºlxxº, feria secunda¹¹ proxima post festum purificacionis beate Marie virginis gloriose.
Date: 1370
Issuing place: Viborg
Country: Suomi
Language: latina
Document type: Kuninkaalliset, Asiakirjat

Vniuersis presentes litteras inspecturis Albertus, Dei gracia (etc. Se n. 186). Cum igitur predecessores nostri tali priuilegio a tanto tempore vsi sunt, quod eius memoria in contrarium non existit, nichilominus quidam, voluntatem propriam pro lege habentes, tali priuilegio in derogacionem regie maiestatis illudentes ipsum acceptare renuunt et contempnunt, Deum eciam et ecclesiam contempnentes, jdcirco nos Johannes, Dei gracia episcopus Aboensis, statuimus et ordinamus, predictum priuilegium per parrochianos in Sauilax,² sicut per Tauastos et Satagundos de cetero, obseruandum, adicientes,³ quatenus, si infra quindenam a colleccione tributj regii computandam nobis non satisfecerint de tributo nostro, reos⁴ esse decernimus in tribus marcis,⁵ nullatenus admittendos ad sacre eucharistie sacramentum,⁶ donec tam de tributo quam de emenda pro sua contumacia satisfecerint, vt tenentur. Actum et datum Viborg anno Dominj mccclxx,⁷ die beate Scolastice virginis. Jn quorum euidenciam sigillum nostrum presentibus est appensum.
Date: 1370
Issuing place: Genua
Country: Italia
Language: latina
Document type: Paavi ja kuuria, Kirjeet

Vrbanus episcopus, seruus seruorum Dej, venerabilj fratrj episcopo et dilectis filiis capitulo Aboensi salutem et apostolicam benediccionem. Cum a nobis petitur, quod iustum est¹ et honestum, tam vigor equitatis quam eciam ordo exigit racionis, vt id per sollicitudinem officii nostri ad debitum perducatur effectum. Eapropter, venerabilis frater et dilecti in Domino filij, capitulum, vestris iustis postulacionibus grato concurrentes assensu, omnes immunitates et libertates a predecessoribus nostris, Romanis pontificibus, siue per priuilegia aut alias indulgencias vobis et ecclesie vestre Aboensi indultus (ͻ:-tas), necnon omnes libertates et exempciones secularium exaccionum a regibus, principibus uel a christifidelibus racionabiliter vobis² et ecclesie vestre predicte concessas, sicut eas iuste et pacifice obtinetis, vobis et per vos eidem ecclesie vestre auctoritate predicta confirmamus et presentj[s] scripti patrocinio communimus. Nullj ergo omnino hominum liceat hanc paginam nostre confirmacionis infringere uel ei ausu temerario contraire. Si quis autem hoc attemptare presumpserit, indignacionem omnipotentis Dej [et beatorum] Petrj et Paulj, apostolorum ejus, se nouerit incursurum. Datum Janue vij³ ydus Marcij, pontificatus nostri anno octauo.
Date: 1388
Issuing place: Tallinn
Country: Viro
Language: latina
Document type: Kaupungit, Kirjeet

Constantis amicitie et vere dileccionis salutacione preconcepta. An den erbaren hern und eddelen ridder hern Erenghysel. Juwer acbarcheit begere wi to wetende, dat unse here, de mester van Liflande, mit sinen gebedigern und de here, de bisschop van Darbte, mit sinen riddern und knechten, und de gemeinen stede hir binnen landes weren to dage mit den Russen to dem Nyenhus in der weke na Reminiscere, dorch genut willen des gemeinen kopmannes, und boden sik dar to aller reidlicheit und rechticheit, und boden vollenkomeliken gelik vor ungelik to donde, wor men dat irkennen konde, und eischeden der gelik wedder van den Russen gelik vor ungelik. Und hir ane so ne wolde en ere overmut ninerhande rechticheit noch redelicheit steden to donde, und scheden af mit eime unbekantliken ende, unde des so worden de vorbenom. landeschen to rade mit den steden binnen landes, dor genut willen des gemeinen kopmannes, dat se verboden hebben Russenland to sökende, und nicht mit en to kopslagende und ninerleie handelinge mit en to hebbende, noch an dem groten, noch an dem kleinen; und in de Nu nicht to segelende, bi live und bi gude. Und dat is ok geschreven an de overseschen stede. Behalwer her van juwen deneren und den juwen en segge wi nicht. Weret dat se mit en kopslageden, so bidde wi juwer acbarheit denestliken, dat gi juwe denere und de juwe dar ane berichten, dat se alsodane gut nicht to unswart ne senden, wante wor dat kumt, dar is it vorvaren gut und verwracht. Ok so is hir imme lande alrede dar over gerichtet in lif und in gut. Valete in Christo. Scripta sabbato ante dominicam cantate.
Date: 1370
Issuing place: Åbo
Country: Suomi
Language: latina
Document type: Yksityiset, Asiakirjat

Omnibus presens scriptum cernentibus Hennikinus Nærffwe, ciuis Aboensis, salutem in Domino sempiternam. Nouerint vniuersi, quod ego et Lucia, vxor mea, curiam in qua nunc sedimus, sitam circa ecclesiam kathedralem, videlicet ad australem partem ecclesie, cum fundo dicto kaalgordh, in honorem Dei et salutem animarum nostrarum damus altari beate Katherine in ecclesia Aboensi, tali condicione, quod temporibus vite nostre cedat possessioni, et post mortem nostram cedat altari supradicto. Prebendatus vero ibidem nos, sicut ceteros qui eidem altari elemosinas dederunt, in oracionibus suis habeat commendatos. J[n] huius testimonium sigillum meum vna cum sigillo discreti viri Finke, cuius consensv hec acta sunt, presentibus est appensum. Scriptum Abo anno etc:a mcccºlxx, fferia sexta post octauam ascensionis.
Date: 1370
Issuing place: Viborg
Country: Suomi
Language: latina
Document type: Paikallishallinto, Kirjeet

Vniuersis proconsulibus, consulibus ceterisque conciuibus Rewaliensibus Steno Bændictsson, miles ac capetaneus Wiborgensis, Steffanus Vlfson et Haraldus Kasi, armigeri, salutem in omnium saluatore. Vobis ac vniuersis, ad quos presens pagina preuenerit, pateat euidenter, quod quidam Haquinus Gerekosson, de quo fiduciam magnam ac amiciciam habuimus, sicud nobis et specialiter mihi Stenoni, provt in litteris suis euidenter patet, amicabiliter scripserat, castrum Wiborghense cum pessima tradicione habuit familiaresque meos ibidem existentes enormiter captiuauit; ceterum nobis relatum est, quod dictus Haquinus Gerekosson dicit se in vera as[s]ecuracione fuisse captiuatum, quod si dicit, mentitur sicut nequam, quia jnducias tales jnter nos habuimus, quod statim post lecturam litterarum nostrarum antedicte inducie ex vtraque parte resolute fierent atque cassate, quoque probabiliter per viros fidedignos; et si contra dixit vel negauit, mentitur vt puplicus (!) proditor atque nequam, nec cuiquam bono homini potest responderi nec aliquo modo coequari. Scriptum Wiborgh feria quinta pentecosten, sub sigillis nostris tergotenus jnpositis.
Date: 1370
Language: latina

Johannes, suecus, Parisius diu rexit*; sepulchrum sancti Henrici Nousis decorauit; obiit anno Domini mccclxx:o; ad dexteram sancti Hemingi sepelitur.
Date: 1370
Issuing place: Tarquinia
Country: Italia
Language: latina
Document type: Paavi ja kuuria, Kirjeet

Urbanus episcopus, seruus seruorum Dei, dilecto filio Johannj, electo Aboensi, salutem etc. Romani pontificis, quem pastor ille celestis et episcopus animarum (etc., se n:o 763). Dudum siquidem bone memorie Johanne episcopo Aboensi …. Postmodum vero dicta ecclesia per eiusdem Johannis obitum, qui extra Romanam curiam diem clausit extremum, …. reseruacionis et decreti predictorum forsan ignari, te prepositum dicte ecclesie in sacerdocio constitutum in Aboensem episcopum concorditer elegerunt licet de facto tuque reseruacionis et decreti huius similiter inscius eleccioni huiusmodi illius tibi presentato decreto consensisti eciam de facto. Et demum reseruacione et decreto predictis ad tuam …. Nos igitur eleccionem predictam utpote post et contra reseruacionem et decretum predictum, ut premittitur, attemptatam et quecunque inde secuta irrita, prout erant, et inania reputantes et ad prouisionem ipsius ecclesie celerem et felicem, de qua nullus preter nos hac vice se intromittere potuit neque potest, reseruacione et decreto obsistentibus supradictis, ne longe vacacionis exponeretur incommodis paternis et solicitis studijs intendentes post deliberacionem, quam de preficiendo eidem ecclesie personam vtilem et eciam fructuosam habuimus cum fratribus nostris diligenter demum ad te litterarum sciencia, vite ac morum honestate, spiritualium prouidencia, temporalium circumspeccione et aliis multiplicium virtutum meritis apud nos fidedignorum testimonio multipliciter commendatum direximus oculos nostre mentis, quibus omnibus ac concordi dictorum capituli voluntate debita meditacione pensatis …. tuque proinde eterne retribucionis premium ac nostram et dicte sedis benediccionem et graciam vberius consequi merearis. Datum Corneti Tuscanensis diocesis ij kal. septembris pontificatus nostri anno octauo. In eodem modo dilectis filiis capitulo ecclesie Aboensis clero ciuitatis et diocesis Aboensis populo ciuitatis et diocesis Aboensis salutem etc.(mutat. mutandis.) Datum ut supra*. In eodem modo venerabili fratri archiepiscopo Vpsalensi salutem etc. … Ad cumulum tue cedit etc. … vberius promererj. Datum ut supra.
Date: 1370
Issuing place: Avignon
Country: Ranska
Language: latina
Document type: Paavi ja kuuria, Kirjeet

Vrbanus episcopus, seruus seruorum Dej, venerabilj fratri Johanni episcopo Aboensi, salutem et apostolicam benediccionem. Sincere deuocionis affectus, quem ad nos et Romanam geris eccleciam, non indigne meretur, et (ͻ:vt) peticionibus tuis, illis presertim, quas ex deuocionis feruore prodire conspicimus, quantum cum Deo¹ possumus fauorabiliter annuamus. Hinc est, quod nos tuis deuotis supplicacionibus inclinatj, vt liceat tibj habere altare portatile cum debita reuerencia et honore, super quo in locis ad hoc congrventibus et honestis possis celebrare aut per proprium aut alium sacerdotem ydoneum missam et alia diuina officia, sine iuris alieni preiudicio, jn tua presencia facere celebrarj, fraternitati tue tenore presencium indulgemus. Nullj ergo omnino hominum liceat hanc paginam nostre concessionis infringere² uel ei ausu temerario contraire. Si quis autem hoc attemptare presumpserit, jndignacionem omnipotentis Dej et beatorum Petri et Paulj, apostolorum eius, se nouerit incursurum. Datum Auinione(nsj) xvij³ kalendas Nouembris, pontificatus nostri anno octauo.
Date: 1370
Issuing place: Avignon
Country: Ranska
Language: latina
Document type: Paavi ja kuuria, Kirjeet

Vrbanus episcopus, seruus seruorum Dej, venerabilj fratri Johanni, episcopo Aboensi, salutem et apostolicam benediccionem. Sincere deuocionis affectus, quem ad nos et Romanam geris eccleciam, promeretur, vt votis tuis fauorabiliter¹ annuamus, illis presertim, per que, sicut pie decideras, diuinis officiis intentus existas et spiritualis salutis tibj proueniat incrementum. Hinc est, quod nos tuis deuotis precibus inclinatj, vt missam antequam illucescat dies, circa tamen diurnam lucem, cum qualitas negociorum pro tempore ingrvencium id exegerit, liceat tibi celebrare, aut per proprium aut alium sacerdotem ydoneum facere celebrari, jta quod id nec tibj nec sacerdotj taliter celebrantj ad culpam valeat imputarj, fraternitatj tue auctoritate presencium de specialj gracia indulgemus, prouiso quod parce huiusmodi concessione vtaris, quia cum in altaris officio ymmoletur Dominus noster, Dei filius, Ihesus Christus, qui candor est lucis eterne congrvit hoc non in noctis fieri tenebris, sed in luce. Nulli ergo omnino hominum liceat hanc paginam nostre concessionis infringere uel ei ausu temerario contraire. Si quis autem hoc attemptare presumpserit, jndignacionem omnipotentis Dej et beatorum Petri et Paulj, apostolorum eius, se nouerit incursurum. Datum Auinione(nsi) xvij kalendas Nouembris, pontificatus nostri anno octauo.
Date: 1370
Issuing place: Avignon
Country: Ranska
Language: latina
Document type: Paavi ja kuuria, Kirjeet

Venerabili fratri Johanni, episcopo Aboensi, salutem etc. Deuocionis tue sinceritas promeretur ut votis tuis, in hijs presertim, que ad tue salutem anime cedere valeant, quantum cum Deo possumus fauorabiliter annuamus. Tuis itaque supplicationibus inclinatj auctoritate tibi presencium indulgemus, ut, si forsan ad loca ecclesiastico interdicto supposita te contigerit declinare, liceat tibi in illis, clausis ianuis, excommunicatis et interdictis exclusis, non pulsatis campanis et summissa voce eciam, in familiarum tuorum domesticorum presencia missam et alia diuina officia celebrare ac in tua et eorundem familiarium presencia per proprium uel alium sacerdotem ydoneum facere celebrari, dummodo tu uel illi causam non dederitis interdicto nec id tibi uel illis contigerit specialiter interdici. Nulli ergo etc. nostre concessionis infrigere etc. Datum Auinione xvij kal. nouembris anno octauo.
Date: 1370
Issuing place: Tallinn
Country: Viro
Language: latina
Document type: Kaupungit, Kirjeet

Ernesto de Dotzem, advocato Aboensi. Obsequiosa et amicabili salutacione in Domino. Vestra noverit honestas per presentes, nos vestras litteras nuperrime nobis missas reverenter recepisse atque intellexisse satis clare. Unde vobis presentibus reseramus, nondum aliquas litteras a civitatibus Theutonie nos recepisse, qualiter ipsi mandatum hoc tenent, quod nulli mercatores cum mercibus versus Nue seu Wyborch cum Ruthenis mercaturi debeant velificare; et utrum ipsi de Stokholmis aliquam prohibicionem servant aut non, nobis veraciter nichil constat. Sed dominus noster magister Lyvoniensis cum suis preceptoribus et dominus episcopus Tharbatensis prohibuerunt ut nulli mercatores ad portum Nue et Wyborch cum mercibus, quibus Rutheni possent confortari, de isto territorio velificare non debeant cum Ruthenis mercaturi, attamen omnes mercatores versus Abo, Stokholmas, Sweciam et Nylandiam cum suis bonis libere velificare poterint de nostro portu ad usum terrarum antedictarum. Preterea rogamus vos amicabiliter, quatenus, si aliqua nova frivola vobis manifestentur, nobis in contrarium existencia, in illis pro nobis velitis respondere, sicuti velletis, ut nomine vestro facere deberemus. Conservet vos Deus etc.
Date: 1370
Issuing place: Marienburg
Country: Puola
Language: latina
Document type: Keskushallinto, Asiakirjat

Nos frater Wynricus, ordinis beate Marie magister generalis, maturo consilio consensuque nostrorum conpreceptorum prehabitis in vendicionis vel obligacionis quarumdam terrarum contractibus, scilicet Wiburg, Alant et Wilant (= Nulant?) cum universis et singulis suis pertinenciis, per serenissimum principem et dominum dominum Albertum, regem Swecie [et] Gotlandie ducem[que] Magnopolensem, et una nobiscum iniendis, honorabiles viros fratres nostros Siffridum Walpod, commendatorem de Danczeke, et Hinricum etc., nostros et ordinis nostri legittimos procuratores, negociorum gestores et nunccios speciales constituimus et ordinamus, eis plenam dantes auctoritatem in eisdem emendi vel obligacionem suscipiendi, loco termino prefato domino regi summam pecunie tradendi, recipiendi promissiones, convenciones, obligaciones, fideiussiones et quascunque stipulaciones, pacta, instrumenta publica et alias litteras, quascunque et quecunque alia similia condictaverint (= contractaverint), que ad ipsos contractus fuerint oportuna, etiam si mandatum exigerent speciale, et ad suscipiendum corporalem possessionem et tenutam terrarum premissarum (= predictarum) cum omnibus aliis debitis in talibus et cunswetis, promittentes ratum et firmum habere quidquid per eos in premissis nostro et ordinis nostri nomine actum fuerit tanquam constituti essemus ibidem propria in persona. In cuius rei tesimonium sigillum presentibus est appensum. Datum Margenburgi anno Domini etc.
Date: 1371
Issuing place: Tallinn
Country: Viro
Language: latina
Document type: Kaupungit, Kirjeet

Amicabili et sincera in Domino salutacione premissa. Nobilitati vestre atque honestati presentibus significamus, nos percepisse, quod Andreas sartor, noster concivis, apud vos Wyborch occupatus sit et detentus. Quapropter deprecamus (!) vos per presentes, quatenus eidem Andree in suis justis et racionabilibus causis amiciciam vestram et promocionem velitis inpartiri. Si vero idem Andreas contra vos excessum commisit aliquem, ut extunc ipsi in antedicto excessu amicabiliter et graciose facere velitis, petimus per presentes. Conservet vos Deus omnipotens. Scriptum feria tercia post diem conversionis beati Pauli, nostro sub secreto.
Date: 1371
Issuing place: Avignon
Country: Ranska
Language: latina
Document type: Paavi ja kuuria, Kirjeet

Gregorius episcopus, seruus seruorum Dei, carissimo in Christo filio regi Suecie illustri salutem etc. Cum dudum felicis recordacionis Vrbanus papa, predecessor noster, de persona venerabilis fratris nostri Johannis, episcopi Aboensis, ecclesie Aboensi tunc pastore carenti de fratrum suorum, de quorum numero tunc eramus, consilio duxerat auctoritate apostolica prouidendum preficiendo eum eidem ecclesie in episcopum et pastorem, nos ipsum Johannem episcopum suis exigentibus multiplicium virtutum meritis paterna beniuolencia prosequentes ac cupientes, quod dicta ecclesia Aboensis sub ipsius Johannis episcopi regimine in spiritualibus et temporalibus felicia suscipiet incrementa, serenitatem tuam rogamus et hortamur attente, quatenus eundem episcopum et dictam Aboensem ecclesiam, sue cure commissam, habens pro diuina et apostolice sedis ac nostra reuerencia propensius commendatos, sic ipsos tui benigni fauoris auxilio persequaris, quod idem Johannes episcopus, tuo fultus auxilio, in ipsius ecclesie regimine valeat Deo propicio prosperarj, tuque proinde felicitatis eterne premia consequaris ac nos ecclesia celsitudinem regiam condignis possumus in Domino laudabilibus merito commendare. Datum Auinione kal. aprilis potificatus nostri anno primo.
Date: 1371
Issuing place: Stockholm
Country: Ruotsi
Language: latina
Document type: Kuninkaalliset, Kirjeet

Albertus, Dei gracia Sweorum Gotorumque rex ac dominus terre Scanie, reuerendo in Christo patri ac domino Johanni, episcopo Aboensi nobis dilecto, salutem in Domino et fauorem. Quamuis illustris princeps ac dominus rex Magnus, antecessor noster et auunculus karissimus, ecclesiam parrochialem in¹ Borgha, vestre dyocesis, religiosis viris domino abbati ac conuentuj in Pades canonice regendam ex gracia speciali pie concessit, nos vero, in remedium anime nostre et pure propter Deum, huiusmodi graciam, ad ampliandum diuinum cultum ita racionabiliter factam, ad tempus vite nostre confirmamus in hiis scriptis, paternitatem vestram instancius deprecantes, quatenus eidem abbati et conuentuj de prefata ecclecia munus collacionis dignetur impendere ve[l]² mittere in corporalem possessionem eosdem, cum gracia ipsos³ in hac parte nichil intendimus variare. Valeat vestra paternitas diu sana. Datum Sthocholmis anno Dominj mccclxxjº, in festo⁴ sancti Laurencij martiris, nostro sub sigillo presentibus apposito impendenti.
Date: 1371
Issuing place: Stockholm
Country: Ruotsi
Language: latina
Document type: Kuninkaalliset, Asiakirjat

Omnibus presens scriptum cernentibus Albertus, Dei gracia Sweuorum Gothorumque rex ac dominus terre Schanie, salutem in Domino sempiternam. Nouerint vniuersi, quamuis illustris pirnceps ac dominus rex Magnus, antecessor noster et auunculus karissimus,¹ piscaturam dictam² Helsingha, in Nylandia sitam, religiosis viris domino abbati et conuentui Pades ex gracia speciali pie concessit, nos vero, in remedium anime nostre et pure propter Deum, huiusmodi³ piscaturam et graciam, ad ampliandum diuinum cultum ita racionabiliter factam, ad tempus vite nostre confirmamus in hiis scriptis, mandantes insuper sub obtentu gracie nostre firmiter et districte, ne quis prefectorum nostrorum, officialium eorundem seu quiuis⁴ alter, cuiuscunque condicionis aut status existat, viros prenominatos seu eorundem seruitores in huiusmodi piscatura contra hanc nostram graciam aliqualiter impediat uel offendat, prout indignacionem nostram regiam duxerit euitandam. Jn euidens testimonium⁵ omnium premissorum sigillum nostrum presentibus duximus appendendum. Datum anno Dominj mccclxxj,⁶ in festo beati Laurencij martiris.
Date: 1371
Issuing place: Bjärnå
Country: Suomi
Language: latina
Document type: Piispat, Asiakirjat

Vniuersis presentes litteras inspecturis Johannes, miseracione diuina episcopus Aboensis, salutem et veritati testimonium perhibere. Per presente[s] publice protestamur, nos olim, cum adhuc in gradu canonicatus essemus constituti, interfuisse, vidisse et audisse, quod et quando circumspecti viri, dominus Ericus Karlsson videlicet et Suno Haquonsson, veri et legittimi exsecutores testamenti domini Nicolai Thwrsson militis, presentabant dominum Esbernum Petri coram venerabili in Christo patre, domino Hæmingo, predecessore nostro, ad altare sancti Sigfridi necnon ad omnia bona et predia ipsi altari deputata et donata, predium Loppala videlicet in Bærnæ, Anungis circa Abo et quedam bona in Reeswm dicta Aru, ad quorum domini Erici militis et Sunonis presentacionem predictus reuerendus in Christo pater, dominus Hæmingus, ad hac (ͻ: hoc) rogatus specialiter, supradicto domino Esberno, sic rite et legittime presentato, idem altare sancti Sigfridi in ecclesia Aboensi cum bonis supradictis canonice conferebat; quam quidem collacionem, sic rite et canonice factam, auctoritate ordinaria per presentes approbamus. Datum apud ecclesiam Bærnæ anno Dominj mºcccºlxx primo, ipso die beati Thomæ apostoli, sub sigillo nostro presentibus impendenti.
Date: 1372
Issuing place: Åbo
Country: Suomi
Language: latina
Document type: Paikallishallinto, Asiakirjat

Vniuersis ac singulis, quorum jnterest seu jnteresse contigerit presens scriptum, nos Boecius Ionsson dapifer, officialis generalis illustris dominj regis ac regni Suecie, necnon Ernestus de Dotzen famulus, aduocatus castri Aboensis, salutem jn Domino perhennalem. Constare volumus vobis omnibus presentibus et futuris, quod nos ambo discretis viris hiis tot et quibus, quos huc domini proconsules consulesque Reualie versus Abo vel alibi hic in Osterlandiam transmiserint gracia colloquendi et placitandi nobiscum, plenam securitatem et firmum conductum per presentes dederamus ac damus veniendi libere ad nos, standi, morandi, placitandi et libere a nobis ad propria recedendi pro nobis ac nostris et pro omnibus aliis quemcunque agere vel dimittere causa nostri volentibus in premissis, fraude et dolo postpositis vniuersis. Jn cujus nostre assecuracionis et conductus testimonium siggilla nostra presentibus duximus ac facimus apponenda. Scriptum ac datum super castro Aboensi sub anno Domini m°ccc°lxxij°, feria quarta proxima ante dominicam, in qua cantatur officium Letare.
Date: 1372
Issuing place: Kumo
Country: Suomi
Language: latina
Document type: Piispat, Asiakirjat

Vniuersis presentes litteras inspecturis Johannes miseracione diuina episcopus Aboensis salutem in Domino sempiternam. Recognoscimus per presentes nos ex consensu et beneplacito capituli nostri exhibitori presencium Benedicto Guduastason et suis heredibus de prediis nostris ad aquilonarem partem curie nostre in Kumo viciniorem coloniam per predictum Benedictum de noualibus partim iam excultam et in posterum per amplius excolendam suis certis limitibus distinctam, videlicet a superiori parte limites supradicte curie excludentes quartam partem indaginis, wlgariter dicte lunder, ab inferiori vero medium cuiusdam riuuli dicti Kiruisoya, perpetuis temporibus, nisi aliquid tale euenerit, propter quod merito debeat aut debeant remoueri, taliter dimisisse, videlicet quod idem Benedictus aut sui heredes singulis annis in festo sancti Bartholomei ad vltimum quatuor talenta butiri nobis exsoluere ac ad requisicionem prouisoris curie nostre Kyula, qui pronunc est vel pro tempore fuerit, laboricia et obsequia debita, prout alii coloni nostri in Kumo facere consweuerunt, teneatur et teneantur exhibere. Datum apud ecclesiam Kumo in die beatorum Tiburcij et Valeriani anno Domini millesimo ccc°lxx secundo, sub sigillo nostro vna cum sigillo capituli presentibus inpendenti.
Date: 1372
Issuing place: Åbo
Country: Suomi
Language: ruotsi
Document type: Paikallishallinto, Asiakirjat

Jak Kiætil Olafson, vndilagman Aruidh Gostafsons j Finlande, kænnis mik haffua tildompth thenna brefforare, Finwidhe Kætilson, halff Kyttamma øø, ther (ͻ: then) Ionis aff Aruesala orættelika honum aff took, som han met skalom fangit haffde, ok ather alla arswextena, som han misth haffuer, ok vth xl mark til triskiptis aff them for:da Jonisse for wældith; forbiudher iak for:da Jonisse ok hwariom a[n]dhrom thet godz epther mer hindra ællæ quælia, wid sina lx mark for myn dom. Scriptum Abo anno Dominj mccclxxij, jn presencia nobilis viri Boecij Joansson, sabbato proximo post translacionem sancti Henrici, meo sub sigillo dorso infixo.
Date: 1372
Issuing place: Avignon
Country: Ranska
Language: latina
Document type: Paavi ja kuuria, Kirjeet

Dilecto filio Thome Nicolai, rectori parrochiali ecclesie de Finnastorem (= –ström) Aboensis diocesis salutem etc:a. Laudabilia probitatis et virtutum merita, super quibus apud nos fidedigno commendaris testimonio, nos inducunt, ut tibi reddamur ad graciam liberales. Nuper siquidem dilecto filio Nicolao, nato quondam Johannis Niclissan (!) de Swerzthorp, canonico Lincopensi, de canonicatu et prebenda ecclesie Lincopensis tunc certo modo vacantibus per nostras litteras duximus prouidendum. Cum itaque propterea, quam primum idem Nicolaus dictos canonicatum et prebendam fuerit pacifice assecutus, alij canonicatus et prebenda ipsius ecclesie, quos idem Nicolaus tunc temporis obtinebat, prout adhuc obtinet, vacare sperentur, nos volentes tibi in presbiteratus ordine constitutus, qui, ut asseritur, in jure canonico scolaris existis, premissorum meritorum tuorum intuitu graciam facere specialem dictos alios canonicatum et prebendam, quorum fructus, redditus et prouentus viginti quatuor florenorum auri secundum communem extimationem valorem annuum, ut asseritur, non excedunt, cum illos premisso vel alias quouismodo preterquam per ipsius Nicolai obitum vacare contigerit, conferendos tibi cum plenitudine iuris canonici ac omnibus iuribus et pertinencijs suis donationi apostolice reseruamus … non obstantibus … quod parrochialem ecclesiam de Finnastorem (!) Aboensis diocesis, cuius fructus, redditus et prouentus decem octo florenorum auri secundum communem extimacionem valorem annuum, ut asseris, non excedunt, nosceris obtinere … Datum Auinione V nonas julij anno secundo. In eodem modo venerabili fratri archiepiscopo Vpsalensis et dilectis filijs .. preposito Arosiensis ac decano .. sancti Agricoli Auinionensis ecclesiarum … Datum ut supra.
Date: 1371
Issuing place: Lübeck
Country: Saksa
Language: latina
Document type: Kaupungit, Kirjeet

Tocius complacencie amica et sincera salutacione precurrente. Nouerit vestra dilectio, quod Boecius Jonssøne, capitaneus de Osterlande, nobis quandam asscripsit litteram, inter alia clausulam istam continentem: Gy schollen weten, dat vnse denere ok vnsen rechten serøuer anspreken to Dantzik vnde brochten ene mit rechte in de hechte. Vnde de wile se toghen na breuen vnde na bewisinghe, de se dar vp hadden, de wile nemen se børghen vor den serøuer; vnde do vnse denere wedder quemen mit der bewisinghe, do hadden se ene vns alrede van der hand ghebrocht ane rede vnde ane recht. Dar en kan vns ok nen lyk vmme schen. Dar vmme latet ju dit ok witlik wesen vnde warnet juwe borghere dar vore, dat se sik mit den van Dantzik nicht beweren. Beworen sy sik mit en vnde schude en schade dar af, dat schude sunder vnsen willen, wante wi anders nicht mit ju weten dan al ghud. God si ewichliken mit ju. Hec ille. Vnde, dilecti amici, si prudencie vestre videatur expedire hoc, quod dicto Boecio facere tenemini, eidem, si et in quantum ita sit, facere curetis ad euitandum incommoda et invtiles vexaciones. Conseruet vos omnipotens feliciter et longeue. Datum jn vigilia sancti Andree apostoli, nostro sub secreto. Consules ciuitatis Lubicensis.
Date: 1373
Issuing place: Åbo
Country: Suomi
Language: latina
Document type: Yksityiset, Asiakirjat

Vniuersis presentes litteras inspecturis Dethmarus, curatus in Berna, et Iacobus Diækn salutem in Domino sempiternam. Per presentes notum facimus, quod honorabilis vir dominus Vinichinus, bone memorie, condam canonicus Aboensis, adhuc in humanis constitutus dedit et ad ratihabicionem fratris suj, domini Henricj, eciam eiusdem ecclesie Aboensis condam canonicj, titulo vere donacionis assignauit ecclesie Aboensi predicte jnfrascripta bona cum omnibus adiacenciis, nullis exclusis, videlicet bona dicta Trvlzhuwt, sita in parrochia Thenala, necnon bona dicta Brvsaby et Myøsunda in parrochia Kymitto, perpetuis temporibus possidenda, transferens plenum ius possessorum ac proprietatis dominium, quod idem dominus Vinichinus ratihabicionem fratris sui predictj in dictis bonis dinoscebatur habere, in prefatam ecclesiam Aboensem. Nos igitur de salute animarum nostrarum pie eciam cogitantes predictas donacionem et ratihabicionem, sic rite factas, per presentes innouamus ac eciam confirmamus, talj tamen condicione, quod ego Detmarus predictus vtar predictis bonis ad vitam meam sub annuo censu exhibendo ecclesie Aboensi. Verum post dies meos de prefatis bonis, sicut sibi placet, disponet ecclesia kathedralis; eciam si que per industriam meam in augmentum predictis bonis adiecta fuerint, omnia talia volo vt ad ecclesiam memoratam diuoluantur. Jn quorum omnium euidenciam sigillum meum vna cum sigillo ciuitatis Aboensis ad peticionem predictj Iacobj, proprium sigillum non habentis, presentibus est appensum. Datum et actum anno Dominj 1343º* (ͻ: 1383?), xxi die mensis Febrvarij.
Date: 1373
Issuing place: Åbo
Country: Suomi
Language: ruotsi
Document type: Yksityiset, Asiakirjat

Allom mannom thetta breff høræ eller see sendher Lafrindz Ylteanen¹ aff Thøuesalwm ødmyukalika helso met warom herræ. Jach kenness thet met thenna vpnæ breffwe mik skælikom manne, Lafrindze Westfall,² byamanne j Abo, alt thet godzet j Hirwisalo, som jach fik med skypte aff Andrise Mukonen, swasom en rættan fiærdungh aff hans godze ther sama stadz, met aker och engh, skoghom, fiskewatnom ok allom tillaghom, næær by och fiærre, ænghom vndhan taknom, met tolff afasthom, s[wasom] Andris Mukonen, Olaf Staffanson af Heynis, Lafrindz Widikobj,³ Olaf Niclesson af Silelom, Gudwaster aff Peymarum,⁴ Lafridz⁵ borgamestare, Tidheca⁶ gulsmed, Harteka Flees (ͻ: Fleeg), Hinza Knapper, Azwr Niclisson Iakober Kusto, Hindza aff Halztelax ok, xiij:us, Iakober Korke,⁷ forskælamæn, swa som lanzlag tilseghiæ, fore fult wærdh, huilket wærdh mik wæl aathnøghe, sanelika och wissalika salt haffua thom samw fornempde Lafrinze Vestfaal och hans arfwm till æwinnelikæ ægho, mik eller mynom arffwom aldre optare hær epther nokon tilgang haffwa till thet fornempde godz. Till vithnisbyrdh ok thetta køøp see stadhugare och wissare, tha bedhes jak godha och skælika mannæ jncigle, Hartika Flegh, Lafrinzæ borghamestare, Kætils Olafson ok Andris Garpp, met stadzens jncigle j Abo hær fore henghiæ, metan iak egh⁸ sielffuer jncigle haffuer. Datum et actum loco vt supra anno Dominj millesimo cccºlxxº tercio,⁹ feria secunda jnfra octauas corporis Christi.
Date: 1373
Issuing place: Åbo
Country: Suomi
Language: latina
Document type: Piispat, Asiakirjat

Vniuersis presentes litteras jnspecturis Johannes, diuina miseracione episcopus Aboensis, salutem in Domino sempiternam. Quia honorabilis vir dominus Detmarus, canonicus noster Aboensis, nobis multociens se paratum exhibuit ad faciendum compotum de et super rebus singulis, nullis penitus exceptis, quas pretextu yconomie ecclesie nostre habuit inter manus, nos probitatem suam attendentes et consciencie sanitatem, de quibus indubitanter confidimus, predictum dominum Detmarum ab aliqua computacione in posterum facienda ex hiis duobus annis iam proxime preteritis ex parte predicte* yconomie cum consensu capituli nostri per presentes absoluimus et habere volumus omnimode supportatum; jndulgentes ei nichilominus, vt curia Thakalax, parrochia Wemo, vtatur diebus suis ad fabricam pertinente(m), prouiso vt bona sua in Nuyala, per industriam suam sine intuitu ecclesie acquisita, cedant post eius mortem ecclesie kathedrali. Jn quorum concessionis sev absolucionis eudenciam sigillum nostrum et capituli presentibus sunt appensa. Datum Abo et actum in capitulo nostro anno Dominj mºcccºlxxº tercio, jn profesto natiuitatis beate virginis.